आठ माह से लापता युवती थाने आ गई कहा-1.4 लाख में मुझे बेच दिया था
आठ माह से लापता चल रही एक युवती गुरुवार को सुबह देहात थाने पहुंच गई। युवती ने पुलिस से कहा कि अपहरण कर उसे लहार से ले जाया गया था, फिर 1.4 लाख रुपए में बेच दिया। वहां गायों के चारा-पानी का काम कराया गया। देहात थाना पुलिस ने इसे लहार पुलिस के सुपुर्द कर दिया।
22 वर्षीय युवती का नाम ऊषा है। इसने बताया कि करीब आठ माह पहले वह लहार कस्बे में सब्जी लेने गई थी। वहां से लौटते समय बिजली घर के पास कुछ युवकों ने इसका अपहरण कर लिया। इन लोगों ने नशीली दवाएं और इंजेक्शन दिए। फिर उसे हरियाणा व पंजाब के बीच किसी स्थान पर बेच दिया। वहां लंबे समय तक एक गौंड़ा (पशु बांधने के स्थान) में उसे रखा गया। यहां घर मालिक उससे यह कहकर काम कराता था कि हमने तुम्हें 1 लाख 40 हजार रुपए में खरीदा है, काम तो करना ही पड़ेगा। युवती का कहना है कि वह किसी तरह से छिपकर वहां से भागकर आई है। हालांकि पुलिस को इसकी बताई कहानी पर यकीन नहीं हो रहा है। क्योंकि युवती ने न ही उस जिले का नाम बताया, जहां पर उसे रखा गया और न ही यह स्पष्ट बता सकी कि किराये के लिए उसके पास रुपए कहां से आएw हालांकि इसे लहार थाना पुलिस के सुपुर्द कर दिया गया।
देहात थाना में टीआई शेर सिंह किशोरी से पूछताछ करते हुए।
hin_Deva hin_Deva hin_Deva bho_Deva